Nordjyllands Beredskab er på nuværende tidspunkt i gang med efterslukningen af en brand i Frederikshavn. Der er tale om et parcelhus på Gl. Skagensvej, som var brudt i brand. Det bekræfter indsatsleder hos Nordjyllands Beredskab Bo Isaksen til TV2 Nord. - Vi kender endnu ikke årsagen til branden, men hele førstesalen og stueetagen er blevet beskadiget, siger han. Ilden fik fat i taget samt førstesalen. Dertil er yderligere et til to rum beskadiget, fortæller indsatslederen. Der var ingen beboere hjemme, da branden brød ud. Derfor er ingen kommet til skade. Bo Iskaksen regner med, at efterslukningen vil være færdig inden for de næste par timer. Vagtchef Jesper Sørensen fra Nordjyllands Politi fortæller også at årsagen til branden endnu er ukendt. Derfor skal politiets brandteknikere se nærmere på omstændighederne for at finde en forklaring på, hvorfor villaen pludselig brød i brand. - Der går en efterforskning igang, men der ikke er noget, som tyder på, at der er foregået noget strafbart, oplyser Jesper Sørensen.

Opsummering:
Ingen er kommet til skade som følge af branden.